*Az előterjesztés elfogadásához* ***minősített többség*** *szükséges*

**Előterjesztés**

*2. számú napirendi pont*

**Mórágy Község Önkormányzata Képviselő-testületének**

**2015. augusztus 31. napján tartandó ülésére**

**az étkezési térítési díjakról szóló önkormányzati rendelet megalkotása**

**Előterjesztő: Bakó Józsefné jegyző**

**Előterjesztést készítette: Bakó Józsefné jegyző**

**Tisztelt Képviselő-testület!**

Mórágy Község Képviselő-testülete 2013. júliusában módosította az óvodai, iskolai térítési díjait valamint a vendégétkeztetést.

A konyha jelzése alapján kiderült, hogy a térítési díj bevételek nem fedezik az étkeztetés kapcsán felmerült költségeket, hónapról hónapra mindig nehezebb tartani a nyersanyagnormákat.

A táblázat alapján szeretnénk bemutatnia a térítési díjak változásait, mely szerint 20 %-os emeléssel számoltunk.

**2013 2015**

Bölcsődei ellátás **260,- Ft/fő/nap + Áfa 312,- Ft/fő/nap + Áfa**

Óvodai ellátás***:* 260,- Ft/fő/nap + Áfa 312,- Ft/fő/nap +Áfa**

Iskolai napközis ellátás: **303,- Ft/fő/nap + Áfa 363,-Ft/fő/nap + Áfa**

Menza **240,- Ft/fő/nap + Áfa 288,- Ft/fő/nap+ Áfa**

Vendégebéd **535,- Ft/fő/nap + Áfa………….642,- Ft/fő/nap+Áfa**

Mindezeket figyelembe véve javaslom, a Képviselő-testület döntsön a 2015. szeptember 1-től érvényes étkezési térítési díjakról.

Mórágy, 2015. augusztus 24.

Bakó Józsefné sk. jegyző

**Előzetes hatásvizsgálat, indoklás, véleményeztetés**

**Mórágy Község Önkormányzata Képviselő-testületének**

**az étkezési térítési díjakról szóló önkormányzati rendelet megalkotásáról**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a Képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: van, mivel. az önkormányzat maga alakítja a településen a térítési díjakat, mivel az önkormányzat feladata a gyermekétkeztetés.

- költségvetési hatása: jelentős, hiszen az önkormányzat tartja fenn a konyhát.

b) környezeti és egészségi következmények:

- nem jelentősek.

c) adminisztratív terheket befolyásoló hatások:

- a hivatal rendelkezik az adminisztratív tevékenységhez szükséges létszámmal.

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye: törvényességi észrevétel lehet.

**A jogszabály alkalmazásához szükséges feltételek:**

- a személyi feltétel: rendelkezésre áll, a hivatal rendelkezik az adminisztratív tevékenységhez szükséges létszámmal

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: Várhatóan a költségvetési bevételek fedezik az emelés után a konyhára fordítandó kiadásokat.

**2. Indoklás**

A rendelet módosítását a lakhatási támogatás feltételeinek módosítása teszi szükségessé.

**3. Véleményeztetés**

A rendelet-tervezetet véleményeztetési kötelezettség nem terheli.

Mórágy, 2015. augusztus 24.

Bakó Józsefné

jegyző

**Mórágy Község Önkormányzatának Képviselő-testületének**

**/2015.(IX. .) önkormányzati rendelete**

**az étkezési térítési díjakról**

**tervezet**

Mórágy Község Önkormányzat Képviselő-testülete az Önkormányzat konyhájában alkalmazandó térítési díjakról – Magyarország Alaptörvényének 32.cikk (1) bekezdés a) pontjában , a (2) bekezdésben maghatározott feladatkörében , a Magyarország helyi önkormányzatairól szóló 2011. CLXXXIX. törvény 42. §. (1) pontjában kapott hatáskörében eljárva, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. §-a (2) bekezdésének *e)* pontjában kapott felhatalmazás alapján az étkezési térítési díjakról a következő rendeletet alkotja:

**1.§** (1) a Mórágyi Óvoda és Egységes Óvoda- Bölcsőde intézményben alkalmazandó étkezési térítési díjak – *az általános forgalmi adó nélkül* – a következők:

a) tízórai: 42,- Ft

b) ebéd: 228,- Ft

c) uzsonna: 42- Ft

Bölcsődei ellátás **312,- Ft/fő/nap**

a) tízórai: 42,-Ft

b) ebéd: 228,-Ft

c) uzsonna: 42,-Ft

Óvodai ellátás: **312,- Ft/fő/nap.**

(2) A Mórágyi Általános Iskola intézményében alkalmazandó térítési díjak – *az általános* *forgalmi adó nélkül* - a következők:

a) tízórai: 37,-Ft

b) ebéd: 288,-Ft

c) uzsonna: 38,-Ft

Iskolai napközis ellátás **363,- Ft/fő/nap**

(3) A vendégebéd térítési díja – *az általános forgalmi adó nélkül* - a következő

nyersanyagnorma: 389, -Ft

rezsikulcs (65 %): 253,-Ft

Összesen:  **642,- Ft/fő/nap**

**2.§** A képviselő-testület az étkezési térítési díjak esetében alkalmazandó rezsikulcsot a nyersanyagnorma 65 százaléka mértékében állapítja meg.

**3.§** Ez a rendelet a kihirdetés napján lép hatályba, ezzel egyidejűleg az étkezési térítési díjakról szóló 10/2013.(VIII.6.) önkormányzati rendelet hatályát veszti.

Mórágy, 2015.augusztus 31.

Glöckner Henrik Bakó Józsefné

polgármester jegyző

A rendelet kihirdetésének napja : 2015. szeptember 1.

Bakó Józsefné

jegyző